Низ историјата постоеја универзални ликови
за кои раскажувавме приказни
како начин за демонстрирање на моралот
или предизвиците со кои се соочувавме.
Имаше религиозни ликови,
митски ликови, кралеви и кралици.
Суперхероите се она што се сега
и затоа верувам во нив колку што верувам.
Херојството е многу едноставно.
Секогаш кога некој користи храброст кога се плаши
во име на нешто добро.
Во филмовите,
суперхероите се икони на доблест,
симболи на нашите највисоки идеали.
Навистина се опседнав со стриповите,
очигледно, откако почнав да истражувам.
И ги сакав.
Сè уште си играм со акциони фигури, човече, цело време.
Не поминува ден,
а да не поминеш покрај некој во маица со Бетмен.
Но, за скокот од страница до екран беа потребни децении
и многу убедување.
Огромен дел од тоа зошто имаше толку малку адаптации на стрипови
во 80-тите и 90-тите е што многу луѓе во Холивуд
не веруваа во изворниот материјал.
Директорите на студијата ги омаловажуваа креаторите
и велеа дека ликовите од стриповите
немаат голема вредност.
Како што Холивуд научи да прави суперхероите да летаат,
страсните креатори
ги трансформираа стриповите од детска игра
во софистицирана забава за возрасни.
Луѓе кои премногу внимаваат на ликовите
никогаш нема да ги прошират границите.
Имаше нешто за пишувањето и уметноста.
Беше само толку паметно и смело.
Тој бунтовнички дух,
плус посветеноста на доживотните фанови
ги турна суперхероите во центарот на народната култура
и нашата колективна имагинација.
Како би било кога би можел да бидам херој,
кога би можел да го сменам светот?
Тоа е во сржта на приказните за суперхероите.
Има нешто во нашиот морален компас
што ни кажува дека е во ред да сакаме да се бориме за она што е правилно.
Тоа е всушност моќта. Тоа е всушност да се биде супер.
Супермоќни: Приказната за DC
Првиот суперхерој кој доби адаптација на екран...
АКЦИОНИ СТРИПОВИ
...не беше тој што можеби си мислите.
Капетан Марвел ги имаше сите моќи на Супермен...
ВИЗ КОМИКС
...и го надпродаде во 1940-тите.
Стрипот раскажуваше приказна за момче кое може да се претвори во суперхерој
со еден збор.
Шазам!
И во 1941 година, Капетан Марвел глумеше во неговата филмска серија од 12 дела...
"АВАНТУРИТЕ НА КАПЕТАН МАРВЕЛ"
...што ја заковуваше младата публика на саботните матинеа.
Но, ќе бидат потребни 78 години, промена на името и кратко појавување на ТВ
за капетан Марвел да стигне до кината во 2019 година...
како Шазам!
Филмот ја оживеа безвременската приказна
на немоќно дете кое станува возрасна личност со супермоќ.
Шазам!
Во сечиј живот во одреден момент...
ЗАХАРИ ЛЕВИ АКТЕР, ШАЗАМ!
...имаме соништа да станеме нешто како суперхерои.
Посилни или побрзи или похеројски во светот.
Сите раце овде.
Шазам!
Овој филм е допирна точка со тоа внатрешно дете во сите нас.
Ајде да снимаме, ве молам! Снимаме!
Снимаме, сите.
СЕГАШНОСТ
Во ред, фамилијо, знаете колку е часот.
Ајде, почнуваме. Ајде, почнуваме.
Така, во вториот филм,
ова беше еден од моите омилени сетови на кои сум бил,
на кој било проект на кој сум работел.
Мери, зошто воопшто имаш работа? Мислиш дека Вондер вуман има работа?
-Прекини. -Не, сериозно.
Дали мислите дека има реп и очила
и никој не ја препознава и е сметководителка или слично?
Само престани.
Тоа е навистина забавна улога затоа што можам да продолжам да бидам дете.
Реков: "Не полудувај!" Погледни ме, јас сум Били.
А, видео игрите некако ме задржуваат во тој детски режим на игра
и мислам дека кога твојата работа е да си играш како дете,
тогаш сакаш да останеш на тоа разиграно место.
Ова не треба да изгледа како работа.
Си играме маскирање и преправање и добиваме плата за тоа.
Една од најдобрите работи во првиот филм
беше да се слушаат луѓето кои излегуваат од кината
и едноставно се чувствуваат подобро за животот.
Едноставно беа поведри.
Има толку многу нешта што не се во ред со светов во моментов
и имаме можност
како уметници и како творци и како забавувачи
да помогнеме да се подигне тој товар само малку, човеку, само малку.
И треба да го правиме тоа затоа што во моментов е темно.
ШАЗАМ!
2019 година
Педесет години пред Шазам! да се појави на големото платно,
светот стоеше пред друга пропаст.
1968 година
Мир сега! Мир сега! Мир сега! Мир сега!
Како млад човек,
едноставно се чувствуваше како да нема одговор никаде.
Што правите во светот кога преовладува култура
каде што непријателот понекогаш е безличен?
Како се борите во таа борба?
МАРТИН ЛУТЕР КИНГ Е УБИЕН ВО МЕМФИС; ОСОМНИЧЕН Е БЕЛЕЦ; ЏОНСОН АГИТИРА ЗА МИР
Тогаш почнав да се чувствувам како...
МАЈКЛ УСЛАН ФИЛМСКИ ПРОДУЦЕНТ, БЕТМЕН
...да ги надраснувам моите стрипови.
И токму во тоа време,
ерата на Марвел навистина еруптираше.
Како што Марвел го лансираше првиот црн суперхерој
и се бореше со моменталните социјални проблеми,
претераните шеги на Бетмен на Адам Вест
не беа во ред и беа невозбудливи.
Во тој момент во средината на 1960-тите,
освен на неколкумина од нас кои беа вистински читатели на стрипови,
светската перцепција за тоа што е Бетмен беше ова шоу.
И тоа беше она што ме вознемируваше во врска со тоа.
БЕТМЕН
И дадов завет.
Некако, некогаш, на некој начин,
ќе му го покажам на светот вистинскиот Бетмен.
МАЈКЛ И. УСЛАН
Младите фанови како Услан,
водени од нивната длабока љубов кон ликовите
и посветеноста кон медиумите,
ќе започнат ново доба во американските стрипови.
Секоја генерација заслужува да има ликови
кои се вклопуваат во нивната генерација.
Затоа, како деца од 1960-тите, многу сакавме да...
МАРВ ВУЛФМАН ПИСАТЕЛ, КРИЗАТА НА БЕСКОНЕЧНИТЕ ЗЕМЈИ
...правиме некои важни приказни.
Не беше како да бевме идните Младотурци кои заговараа револуција,
но, од друга страна, ние бевме Младотурци кои заговараа револуција.
ПОЛ ЛЕВИЦ ИЗДАВАЧ, ДИСИ КОМИКС 2002-2009
Гледавме каква може да биде иднината на тоа поле.
Писателот Дени О'Нил и уметникот Нил Адамс
тргнаа да го променат пејзажот на стрипот
со ставање на реалниот свет во нивните панели.
Тие зедоа двајца суперхерои кои навистина пропаѓаа.
Зелената стрела кој го претставуваше либералниот поглед
и Зелениот фенер со конзервативен поглед,
влегуваат во пикап и тргнуваат на пат за да се обидат да ја откријат Америка.
Со над 14 дела, Зелениот фенер и Зелената стрела
се соочуваат со големи национални прашања
како пренаселеност, дискриминација,
загадување и зависност од дрога.
И двајцата пораснавме во времето кога пораснавме
и бевме многу лути на општеството.
Тоа беше време на промени, ги помните 1960-тите,
големи промени во Америка и тоа беше токму таму...
НИЛ АДАМС УМЕТНИК, ЗЕЛЕН ФЕНЕР/ЗЕЛЕНА СТРЕЛА
...во тој стрип. Право во лице.
ВИНОВЕН! ТРИО ЗА ЗАГОВОР ОСУДЕНО НА СМРТ!
Тоа беше пресвртница за ДиСи Комикс
што почна да се рефлектира во други стрипови и други херои,
како и да се биде смел и храбар.
Легендарниот уметник на Марвел, Џек Кирби, дојде во ДиСи во 1970 година
да ја напише неговата духовна сага, Нови богови .
НОВИ БОГОВИ
Тоа беше во основа неговиот еп, негово прераскажување на Библијата.
Вака почна се'. Вака се' ќе заврши.
ТОМ КИНГ ПИСАТЕЛ, ГОСПОДИН ЧУДО
Ова е доброто. Ова е злото.
Секоја страница има илјада концепти што можат да лансираат илјада приказни.
Тоа е најинспиративното уметничко дело досега.
Во 1972 година, Лен Вин и Берни Рајтсон
вметнаа душа на херој во тело на чудовиште
со Чудовиште од мочуриштето.
Уметноста на Рајтсон беше емотивна
и чудна и убава во исто време.
А, текстот на Лен го имаше она што го нарекувам акциона поезија.
Тоа е класика која, за мене, се' уште е една од најдобрите работи...
Џ.М. ДИМАТИС ПИСАТЕЛ, ЛИГА НА ПРАВДАТА
...што излегле од ДиСи сите овие години.
Но, во кусоглед обид да се модернизира член на ДиСи Пантеон,
машките уредници и ги одзедоа супермоќите на Вондер вуман
и ја обучија за кунг фу.
Ја натераа да се откаже од костимот...
ЏИЛ ТОМПСОН УМЕТНИК, ВОНДЕР ВУМАН
...и таа ќе беше прекрасната Дајана Принс.
Таа е шпион. Таа е модерна.
Таа е шик.
И јас си велев: "Не сакам да го читам овој стрип."
-Што сакате? -Еднакви права!
-Кога ги сакате? -Сега!
Грешката на ДиСи го привлече вниманието
на растечкиот лидер во феминистичкото движење,
Глорија Стајнем.
Вондер вуман беше многу феминистичка...
ГЛОРИЈА СТАЈНЕМ ОСНОВАЧ, МС. МАГАЗИН
...и владееше со сила и правда и љубов
и требаше да биде противотров на насилството
во стриповите во кои доминираат мажи.
И решивме дека би било интересно да ја кандидираме за претседател.
Така пишува: "Мир и правда во 1972 година."
Штом го изнесе, покажи го на таа камера.
МС. ВОНДЕР ВУМАН ЗА ПРЕТСЕДАТЕЛ
Првото издание на Мс. Магазин
објави есеј за Вондер вуман
како модел на сила и самодоволност.
ДиСи ја доби пораката.
Вондер вуман ја врати својата самодоверба.
И неколку години подоцна,
Еј-Би-Си почна да бара совршена актерка
да ја оживее митската фигура на ТВ.
Навистина морав да го создадам мојот лик.
Немаше ништо пред мене.
ЛИНДА КАРТЕР АКТЕРКА, ВОНДЕР ВУМАН
И немав поим што правам.
Така, имаше одредена наивност.
Направив многу истражување на митологијата
и што би можела да му донесам на овој лик.
И навистина не беше напишано.
Тоа беа луѓе како Бети Фридан,
Глорија Стајнем и суфражистите.
Вид на феминизам "Јас сум жена, слушнете ме како рикам",
тоа беше Вондер вуман.
ВОНДЕР ВУМАН
Во есента 1975 г.,
Картеровата исконска Вондер вуман блесна на ТВ екраните,
запалувајќи ги младите срца низ целата нација.
Немаше модел кој би можел да го имитираш.
И јас бев на таа возраст
каде што преправањето дека сте некој на игралиштето беше огромна работа.
ПЕТИ ЏЕНКИНС РЕЖИСЕР, ВОНДЕР ВУМАН
Сите деца ќе истрчаа, а тие би биле Супермен или Хи-Мен
или би биле нешто слично.
И кога излезе Вондер вуман ,
тоа беше такво откровение...
што одеднаш, вие бевте очајни да бидете таа
што тврдеше дека е Вондер вуман.
Добив шанса да го доживеам токму она што го доживуваа момчињата,
не на начин како момче.
Имав исполнување на мојата апсолутна желба.
Сите можете да бидете она што навистина сакате да бидете.
Сите сте многу посебни.
И сите сте различни.
Линда беше како секоја обична жена која сакаш да бидеш.
Никогаш не ја играв Вондер вуман.
Ја играв само Дијана.
Клучот за Вондер вуман
е дека таа, како Дијана, беше поврзувачка.
Линда Картер е позната по тоа што го измисли вртењето
каде што се претвораше од Дијана Принс во Вондер вуман на ТВ-шоуто.
Со експлозија на светлина
и трансформација од еден уреден лик
во овој моќен суперхерој,
бев потсетен на моќта да станеш нешто поголемо од себе.
ФИЛ ХИМЕНЕЗ ПИСАТЕЛ/АКТЕР, ВОНДЕР ВУМАН
И мислам дека дури и на млада возраст, тоа беше нешто што ми прозборе.
Тоа беше нешто што ми одекна.
Тоа не е само ставање жена во костим на суперхерој.
Се работи за некакво убедување на светот
дека има подобар начин.
Навистина верувате дека луѓето можат да научат да се менуваат на подобро?
Да.
Онаму каде што израснав, не' учеа дека доброто мора да триумфира над злото
и дека жените и мажите можат да учат.
Пораката на Вондер вуман за еднаквост одекна низ целиот свет.
Додека дома,
уште едно популарно шоу прикажа цел тим на суперхерои
чии авантури ја покажаа вредноста на тимската работа.
СУПЕР ПРИЈАТЕЛИ
Во големата сала на Лигата на правдата
се собрани четирите најголеми херои на светот.
Супер пријатели беше првиот тим на ТВ составен од сите овие ликови.
Тоа беше прв пат кога нема да добијам приказна за Супермен
и нема да добијам приказна само за Вондер вуман
и нема да добијам приказна само за Бетмен.
Ќе ги добијам сите овие ликови заедно.
Очигледно е, нели, дека сите ќе пораснеме и ќе сакаме да правиме
емисии и филмови за стриповите.
Но, за многу читатели на стриповите,
четвртиот член на овој суперхеројски тим од соништата
уште се чувствуваше како трето тркало.
Ако мојата водена телепатија работи на овие чудни егзорски риби,
би требало да можам да ги запрам луѓето на Даркон.
Аквамен се сметаше за лик како од шега.
И се сеќавам кога почнав да ја пишувам книгата Аквамен ...
ЏОФ ЏОНС ПИСАТЕЛ, АКВАМАН
...луѓето ми рекоа: "Зошто го трошиш времето на Аквамен?"
Но, како писател, едноставно ми е многу позабавно
да земам нејасен карактер и да го отворам,
да го погледнам и навистина да навлезам во него
бидејќи тоа не било направено порано.
Ако го погледнам Аквамен и кажам: "Ако неговиот свет и неговите приказни
се исто толку богати и длабоки како на Бетмен и Супермен и сите други,
кои се тие?"
Прераскажувањетo на приказната за Аквамен од Џеф Џонс во 2011 година
го исполни светот на недоволно саканиот херој
на копно и под морето.
Книгата на Џонс ќе стане план за филмска адаптација во 2018 година
со ѕвезда која малку наликуваше на насловниот лик,
барем на површината.
И велам: "Кој? Кого сакате да го играм?"
ЏЕЈСОН МОМОА АКТЕР, АКВАМЕН
Си мислам: "Бела, бела, руса коса, избричен.
Не е како мене."
И тие ми го кажуваат целиот план. Викам: "Леле. По ѓаволите, да."
Неговиот татко е чувар на светилникот, а неговата мајка е кралица на Атлантида.
И има многу тензии меѓу овие два света.
Мислам, тоа ми одекна веднаш,
роден на Хаваи и израснат во Ајова,
поделен меѓу моите родители.
На копно, тој се чувствува како аутсајдер,
но во Атлантида, тој е наследник на тронот.
И единствениот што поминува меѓу тие два света сум јас
и тоа е момчето што не сака да го направи тоа.
Колку пати треба да ти кажам? Не сакам да бидам крал.
И тој мора да научи да стане мост меѓу овие два света
за да го спаси светот од војна со Атлантида.
На Аквамен му требаше малку засилување
и затоа го играв сосема поинаку.
Одиме. И акција!
Бам.
Се надевам дека ќе го фатиме сето тоа.
Тој е кавгаџија.
Тој е некој што само удира со глава и се впушта во тепачки во барови.
Тој е работник, тие пијат, знаете?
Ниту еден не зборува за емоции и јас го прифатив тоа.
Мајка ти отсекогаш знаеше
дека ти си тој кој ќе ги обедини нашите два света.
Само престани.
Но, и таа слабост, неговата хуманост, е она што ќе го направи крал.
Кралот се бори само за својата нација.
Ти се бориш за сите.
Аквамен , во режија на Џејмс Ван,
стана филм со најголема заработка во историјата на ДиСи,
надминувајќи милијарда долари на кино благајните ширум светот.
Победата на овој некогаш омаловажуван суперхерој
покажа дека филмовите од хит стриповите
почнуваат со изворниот материјал.
2018 година
А, силните приказни беа приоритет за нов лидер
кој дојде во ДиСи во 1976 година.
1976 година
Дваесет и осумгодишната Џенет Кан немаше искуство со стрипови
кога Ворнер ја ангажираше да го замени Кармејн Инфантино како издавач.
Имаше многу страв и омраза што ме вработија.
"Како таа дојде овде?"
И: "Таа не е личност за стрипови...
ЏЕНЕТ КАН ИЗДАВАЧ, ДИСИ КОМИКС 1976-2002
...и таа е млада и таа е жена."
Ова беше компанија која беше целосно вродена и изолирана.
Таа никогаш немала аутсајдер на раководна позиција.
Никогаш немало жена на раководна позиција.
Освен фактот дека беше паметна и Еврејка,
таа немаше речиси ништо заедничко со сите овие луѓе
кои ги наследуваше како нејзин тим.
Всушност, корпоративната компанија ДиСи ја ангажираше Кан
поради нејзината успешна работа со детски списанија...
ДЕЦА
...јасен показател за кого мислеле дека е нивниот производ.
Стрипот се сметаше за еднократна употреба, ефемерен медиум, едноставно за деца.
И имаше вистинско чувство на срам да се работи во индустријата за стрипови.
Но, дојдов во ДиСи со многу важно чувство
дека стрипот е форма на уметност.
Ние сме во бизнисот со раскажување приказни со слики и зборови
и ако размислуваме за стриповите на тој начин,
можеме да раскажеме каква било приказна.
Една нераскажана приказна беше одамна задоцнета.
За да напише сценарио на својата прва серија досега
со афро-американски суперхерој во насловната улога,
ДиСи го ангажираше писателот Тони Изабела.
Сакав да направам, во основа, мој врвен црн суперхерој.
ТОНИ ИЗАБЕЛА ПИСАТЕЛ, ЦРНА МОЛЊА
Сакав некој кој ќе биде пример,
некој со кој децата би можеле да се поврзат.
Тој беше олимписки спортист
кој го направи поздравот на Црната моќ на Олимпијадата.
На тие момци им беа уништени атлетските кариери.
Така тој стана учител,
борејќи се против криминалот во внатрешноста на градот.
Тоа беше Џеферсон Пирс, Црната молња.
Црна молња излезе на штандовите во 1977 година.
Се сеќавам дека ја отворив торбата...
ЏОН РИДЛИ - ПИСАТЕЛ ДРУГАТА ИСТОРИЈА НА УНИВЕРЗУМОТ НА ДИСИ
...а внатре беше првото издание на Црна молња .
И почувствував нешто што никогаш порано не сум го почувствувал.
Мислам дека за прв пат се почувствував внесено.
Можев да се поврзам со речиси се' што беше на страницата.
Ова беше многу човечка приказна
и беше многу непосредна приказна.
Беше многу социополитичка.
Беше сите тие работи.
ДиСи се повратија,
но дури ни новиот суперхерој
не можеше да го подобри неуспешниот пазар на стрипови.
Киосците во Америка се сушеа како место за продавање списанија.
Продажбата на стрипови вртоглаво опаѓаше.
Американците се преселија во предградијата
каде што продавниците одбиваа да дадат простор за штандовите.
Стриповите се враќаа непродадени, а инвестициите на ДиСи пропаѓаа.
Борејќи се да го врати уделот на пазарот, Кан продолжуваше.
Компанијата изработи нови стрипови
во кампања што ја нарекоа "Експлозијата на ДиСи".
Ајде да се обидеме да асимилираме колку што можеме повеќе простор за киосци
со објавување на што повеќе стрипови.
Ширевме квантитет пред квалитетот.
Во зимата 1978 г.,
снежна бура од историски размери ги прекина испораките,
додека инфлацијата што вртоглаво растеше
ја доведе неверојатната продажба на ДиСи до земја.
Преку ноќ, Експлозијата на ДиСи стана имплозија на ДиСи.
ДИСИ УСВОИ НОВА СТРАТЕГИЈА ЗА ДИСТРИБУЦИЈА, НЕЈЗИНО НАМАЛУВАЊЕ ЗА 40%
Компанијата отпушти голем дел од својот персонал
и ненадејно откажа 17 серијали на стрипови,
вклучително и Црна молња.
Никој што работеше во ДиСи во средината на 1970-тите,
не мислеше дека индустријата ќе трае уште многу.
Мораше да се направи нешто. Требаше да се најдат одговори.
Додека иднината на ДиСи висеше на конец,
Ворнер се коцкаше на големо
на филм за суперхеројот кој започна се'.
Никој не мислеше дека ова ќе биде многу добар филм.
ТОМ МАНКИЕВИЧ КРЕАТИВЕН КОНСУЛТАНТ, СУПЕРМЕН
Сите, претпоставувам, се сеќаваа на ТВ серијата за Бетмен
и си мислеа "Ова ќе биде вештачко
и не можеме да имаме два и пол часа претерување."
Дури и со славниот писател на "Кум" Марио Пузо,
филмот имаше проблеми да биде успешен.
Непроверената технологија за летање
и промената на режисерот на средината на снимањето
го заостанаа распоредот и го надминаа буџетот.
Кога дојде новиот режисер Ричард Донер,
тој почна се' да коригира,
почнувајќи од тонот на сценариото.
Тие имаа поинаков пристап кон Супермен од мене.
РИЧАРД ДОНЕР ФИЛМСКИ РЕЖИСЕР, СУПЕРМЕН
Нивниот пристап беше некако пародија на пародија.
Реков: "Ова е Супермен. Ова е пита со јаболка. Ова е Американа."
Тоа беше дел од американската историја
и за мене тоа имаше свое чувство за реалноста.
Мисијата беше да не биде хумористичен.
НЕВЕРОЈАТНИТЕ НОВИ АВАНТУРИ НА СУПЕРМЕН
Со сценариото на преправка,
започна интензивна потрага
по актерот кој ќе го отелотвори Човекот од челик.
Роберт Редфорд, Пол Њуман и секоја голема американска ѕвезда.
Мојот проблем беше што ми беше тешко да ги видам како летаат.
Ако не верувавте дека Супермен може да лета,
тогаш не верувате дека Супермен е вистински
и почувствував дека треба да одиме по непознат.
Ви благодарам многу што најдовте време за ова интервју.
КРИСТОФЕР РИВ ТЕСТ СНИМКА
Сигурно има многу прашања за мене,
чии одговори светот би сакал да ги знае.
Кристофер Рив беше познат главно по неговата работа на сцената
и во сапуниците,
но неговиот искрен пристап кон Супермен
совршено се усогласи со втемелената визија на Донер.
Она што го издвојува Супермен
е тоа што тој има зрелост или невиност, всушност...
КРИСТОФЕР РИВ АКТЕР, СУПЕРМЕН
...да гледа на светот многу едноставно.
Кога вели:
"Тука сум да се борам за вистината, за правдата и американскиот начин",
сите прават...
Знаете? Но, тој не се шегува.
Начинот на снимање на овој филм беше да го третирате како да е важен.
МАЈК ЧЕКИНИ ГЛАВЕН УРЕДНИК, ДЕН ОФ ГИК
Како да е важен дел од американската митологија.
Патем, "вистинското" не значи мрачно и грозно.
"Реално" само значи емотивно реално.
И со Супермен ,
нормално е луѓето да реагираат на нешто необично.
Господи, погледни таму горе.
Што, по ѓаволите, е тоа?
Полека, госпоѓице. Те држам.
Ме држиш? А, кој те држи тебе?
"СУПЕРМЕН" СПЕКТАКУЛАРНА ЗАБАВА ЗА СИТЕ
ПОГЛЕДНЕТЕ! ТОА Е СУПЕРМЕН ЗА СПАС
СУПЕРМЕН ГО НАОЃА СВОЈОТ ПАТ ДО СРЦЕТО НА АМЕРИКА
Супермен заработи 300 милиони долари од продажба на билети,
освои Оскар за специјални ефекти
и лансираше ланец од блокбастер продолженија.
На 26 јануари 1979 година...
МАРК ВАЈД ПИСАТЕЛ, СУПЕРМЕН: РОДЕНО ПРАВО
...отидов да го гледам Супермен , филмот.
И влегов без цел
и без да знам каква е иднината и со страв од истата.
Кога бев дете, немав пријатели
затоа што постојано менував училишта.
Влегов во тоа кино
чувствувајќи се како никој да не се грижи, никој не ме гледа, никој не ме слуша.
Супермен се грижи за сите.
Нему не му е грижа дали сте богат или сиромашен
или од каде доаѓате.
И јас излегов од тој филм убеден
дека што и да правам до крајот на животот,
ќе мора да има врска со Супермен.
СУПЕРМЕН II СПЕЦИЈАЛНА ОЛИМПИСКА ПРЕМИЕРА
Ако филмот на Крис Рив - Дик Донер не успееше таа година,
ДиСи можеби ќе завршеше
со многу минимален распоред за издавање
и компанијата можеби немаше да преживее.
Прифаќајќи го успехот на Супермен ,
ДиСи прифати нов начин да допре до читателите.
Во 1970-тите се отворија продавници за стрипови,
како места за фановите-тинејџери да купуваат, разменуваат и зборуваат
за постарите изданија.
До раните 1980-ти, поттикнати од побарувачката од постарите читатели,
се отвораа нови продавници низ земјата.
Тоа всушност стана целосно ново лице на дистрибуција на стриповите.
Тоа е она што ги спаси стриповите од заборав.
Стриповите беа популарни.
Но, за многумина, заплетканиот континуитет на ДиСи беше пречка за влез.
Проблем беше што многу од фановите на Марвел
не разбираа за што се работи во ДиСи
затоа што не разбираа зошто имаат
толку повеќекратни ликови што всушност беа исти.
Имавме работа со нешта како Мултиверзумот.
Зборови кои се многу чести денес, но тогаш не беа.
И одеднаш ми текна, треба да го промениме ова.
Ајде да го започнеме универзумот одново денес.
Мораше да биде револуционерно.
Мораше да биде нешто за што сите ќе речат:
"О, Боже мој, сериозни се?
Ќе го направат тоа?
Тоа е невозможно."
Во најкатаклизмичното вкрстување во историјата на ДиСи,
Марв Вулфман и уметникот Џорџ Перез
го завршија мултиверзумот на ДиСи со самостоен настан од 12 изданија
што убиваше ликови и светови
додека не остана една Земја.
Тие презедоа чекор без преседан за да одлучат:
"Ќе го избришеме целиот багаж.
Ќе ги рестартираме и ќе ги обединиме во универзумот на ДиСи за прв пат."
Се случи Криза на бесконечните земји , а Флеш почина на нејзиниот крај.
И тоа беше прв пат кога плачев за стрип.
ГРЕГ БЕРЛАНТИ ИЗВРШЕН ПРОДУЦЕНТ, УНИВЕРЗУМ СТРЕЛА
И се сеќавам дека во тоа време сфатив дека сум толку поврзан со овој лик.
И сега морам да се вратам и да научам се' за него.
И на некој начин неговиот крај беше мој почеток.
Одлуката на Вулфмен да го запали Мултиверзумот
им даде на другите творци чист терен
да вдахнат нов живот и нова длабочина во класичните ликови на ДиСи.
ЛИГА НА ПРАВДАТА
Така излегувајќи од Кризата на бесконечните земји ,
имаме сосема нова Земја.
Па, ајде повторно да ги воведеме ликовите како да не постоеле претходно.
Така, ДиСи го донесе Џон Бирн од Марвел.
Тој беше најголемиот талент за стрипови во тоа време.
Ајде да му го дадеме Супермен . Да го направи целосно од нула.
И да размислиме каков е вашиот живот ако тоа се вашите способности,
ако тоа се вашите моќи,
ако така го доживувате светот со вашите супермоќи?
Истото беше и со Вондер вуман , да му ја дадеме на Џорџ Перез.
Вондер вуман на Џорџ Перез беше моето се'.
Неговата работа на Вондер вуман беше тоа што ме поттикна
да се запишам во уметничко училиште.
До ден денес не можам да ја надминам
количината на информации што ја ставаше на страницата.
Никогаш не сум видел стрип страници што се толку густи со панели.
Но, она што навистина ме погоди од нештата на Џорџ Перез
е дека тој беше навистина добар актер.
Со тоа мислам на неговите ликови, кои се со различни големини и форми,
изгледаат поинаку и застануваат, се облекуваат,
глумат и се однесуваат, се борат
на начини кои беа уникатни за нив.
И за мене, тоа беше магијата на Џорџ Перез.
Тоа беше начин на размислување.
Беше сензибилитет каде што секој лик беше единствен.
И тој ја истакнуваше таа уникатност со уметноста.
Една од најважните одлуки која ја донесов во ДиСи мислам дека
беше да се доведат луѓе
кој ќе го претворат стрипот во софистицирана форма на уметност.
И тоа започна со доведувањето на Френк Милер во ДиСи.
Враќањето на Темниот витез на Френк Милер
е остро модерен пристап на легендата за Бетмен,
поставен против суровата реалност на режимот на Реган
и исполнет со бесот на времето.
Повеќето од основните претпоставки на стриповите,
се' до последниве неколку години,
сите беа прилично сместени во 1940-тите.
И се' мораше да се случува во еден многу добронамерен свет
каде секогаш можеш да веруваш на полицајците,
секогаш можеш да им веруваш на избраните функционери,
секогаш можеш да им веруваш на родителите.
Жално е што толку години,
основната идеја за суперхероите беше оневозможена со тоа што
беше ставана во свет каде што веќе не беше потребна.
Милер повторно го измислува Бетмен како средовечен осаменик,
лут на корумпираните службеници
и спремен да ги искористи сите неопходни средства за да ги разоткрие.
Чувствував дека не постои начин да го направам Бетмен
без да се осврнам на фактот дека, барем на почетокот на приказната,
тој е анахронизам.
Има нешто многу застарено во целата идеја
и напорот на Темниот витез беше да го оживее,
да се направи идејата да функционира во модерен контекст.
Кога војната на Бетмен против бандите станува срам за Вашингтон,
тој се наоѓа наспроти неверојатниот непријател, Супермен,
нацртан како спроведувач на полициската држава на владата на Реган.
Тоа е книга која пркоси
на сите конвенции на она што сме го правеле претходно.
Беше водено од политички, општествени коментари.
Тоа беше подалеку од кој било модел на Бетмен,
изгледот на ликот.
Секоја индивидуална одлука беше прилично храбра.
И нема сомнение, Џенет и јас поминавме многу години
дебатирајќи постојано за индивидуалните избори.
Јас бев повнимателен, а таа беше похрабра.
Тоа беше следна генерацијата на креатори
кои пораснале читајќи стрипови
и сега се во можност да го изразат тоа.
Тоа беа политички дела кои имаа гледна точка...
ДЕНИС КОВАН КО-ОСНОВАЧ, МАЈЛСТОУН МЕДИА
...која не беше во чекор со она што се случуваше во тоа време.
Чувари имаше нарушувашки изглед за самите суперхерои
од младиот англиски писател со име Алан Мур.
Она што сакаме да го направиме е да ги испитаме...
АЛАН МУР ПИСАТЕЛ, ЧУВАРИ
...импликациите на суперхеројот.
Ако овие апсурдни ликови беа вистински,
што би му направиле на светот.
Ако имате карактер на нивото и со моќта на Супермен
кој работи за Американците,
каква би била американската надворешна политика?
Можеби малку поавантуристичка,
а треба да замислам дека руската надворешна политика
би била малку помалку авантуристичка.
Мур ја поставува приказната приближно во 1985 година,
под закана од нуклеарна војна.
Единственото супер-суштество и заштитник на Америка, д-р Менхетен,
ја напушта Земјата на неколку костимирани одмаздници,
а еден од нив го уништува градот Њујорк
во име на обединување на светот.
Чувари не е напишан од некој што сака суперхеројски стрипови.
ТОМ КИНГ ПИСАТЕЛ, РОРШАХ
Чувари е напишан од некој кој ги познава суперхеројските стрипови и ги почитува,
од некој што може да ги погледне оддалеку и да каже:
"Еве ги големите благородни теми што всушност ги гледавте."
За мене, Чувари на Алан Мур е горе како кое било друго литературно дело.
ЏЕЈМС ГАН - ФИЛМСКИ РЕЖИСЕР, ОДРЕДОТ НА ОТПИШАНИТЕ: НОВА МИСИЈА
Го сакам. Го имам прочитано сто пати.
Деконструкцијата на суперхеројот
е нешто што беше под големо влијание на она што тој го направи.
Во 2005 година , списанието Тајм го рангираше Чувари
за еден од најдобрите 100 романи на 20-иот век.
Никогаш не било надвор од печат.
Книгата на Мур ќе предизвика книжевна експлозија во ДиСи
под водство на Карен Бергер.
Некако незабележано го резбав патот.
КАРЕН БЕРГЕР ИЗВРШЕН УРЕДНИК, ВЕРТИГО 1993-2013
Почнав да барам писатели во Англија, особено.
Британската стрип индустрија беше чекор пред нас во зрелите стрипови.
Карен го виде тоа и беше како:
"Зошто тоа не го претвориме во целосен бренд?"
И така, тоа беше британска инвазија.
Таа ја донесе таа генерација британски писатели
и тие создадоа стрипови за возрасни.
ГРАНТ МОРИСОН - ГАРТ ЕНИС - ПИТЕР МИЛИГАН
До моментот кога ДиСи почна да бара, ние бевме цела генерација.
Бевме подготвени да стартуваме и ги читавме стриповите цел живот.
Да се спушти раката на Супермен од облаците...
ГРАНТ МОРИСОН ПИСАТЕЛ, НЕВИДЛИВИТЕ
...и да знаете дека ДиСи Комикс е на телефон,
едноставно беше како да сум освоил милијарда долари.
Еден од писателите кои Бергер ги запозна во нејзината потрага по нов талент
беше упорен млад човек со име Нил Гејман.
Гејман прикажа приказна заснована на нејасен лик
од архивата на компанијата,
Песочниот човек, владетел на царството на соништата.
ПЕСОЧЕН ЧОВЕК МАЈСТОР НА КОШМАРИТЕ!
Добро, го имате овој лик кој ќе биде Господар на соништата.
Тогаш, зошто никогаш не сме го виделе низ универзумот на ДиСи?
НИЛ ГЕЈМАН ПИСАТЕЛ, ПЕСОЧЕН ЧОВЕК
Затоа што во тој момент,
се' што се правеше беше во универзумот на ДиСи.
Си помислив: "Па, никогаш не сме го виделе."
Си реков: "Па, можеби е заклучен некаде."
И одеднаш имав облик на почеток на нешто.
Имав идеја за гол маж во стаклена кутија
подготвен да чека сите луѓе кои го држат во затвор
да бидат мртви и заборавени.
И, се разбира, го започнав Песочен човек во состојба на апсолутен делиричен ужас,
затоа што никогаш не требаше да пишувам една приказна месечно.
Причината зошто првата приказна,
Увертири и ноктурна , беше долга осум изданија
беше бидејќи бев убеден дека ќе добијам телефонски повик од Карен велејќи:
"Навистина не се продава. Ќе запреме на број 12."
Само кога стигнавме до број осум,
продававме повеќе од се' споредливо што било продадено
и одеднаш, помислив:
"Во ред, всушност сега можам да си дозволам да верувам,
да си дозволам да сонувам
дека ќе дојдам до крајот на приказната."
Конечно ослободен, Песочниот човек им се одмаздува на неговите заробувачи
и открива дека мора да одговара и за своите гревови.
Немаше ништо слично на него кога излезе Песочниот човек .
ЏИЛ ТОМПСОН УМЕТНИК, ПЕСОЧЕН ЧОВЕК
Беше емотивно, но фантастично.
Интелигентно, но темно.
Ги привлече женските читатели кои не сфаќаа
дека постојат стрипови во кои би уживале.
Нил играше против ликот со име Смрт
и ја направивме млада, привлечна жена, готик,
што исто така беше многу синхронизирано со тоа време.
Ако бевте во средно училиште, можеше да дадете копија од Песочен човек
и да изгледате кул, разбирате?
Се' уште можевте да ја носите јакната,
да пушите цигари и да читате Песочен човек .
Тоа беше во ред. Стриповите повторно беа кул.
Тие беа бунтовни. Беа опасни.
Не беа детски.
Тие беа знак дека сте на работ на уметноста,
наместо во нејзината средина.
Серијата имаше 75 изданија
и продадени беа над седум милиони примероци.
Но, само еден од растечката листа на наслови, уредуван од Карен Бергер,
скршна неусогласувајќи се со традиционалните стрипови.
Целта ми беше да правам приказни
кои некако ќе ги протресат работите.
Тоа се прекина со статус кво,
што ги предизвика перцепциите на луѓето за тоа што би можело да биде стрип приказна.
Една од работите што Карен ги донесе во стрипот
беше фактот што таа не беше хардкор обожавател на стрипови.
Таа имаше своја уникатна перспектива на приказната
што не беше обврзана со ничија традиција.
А, Џенет беше вистински пример за мене.
Таа ги постави начинот и сцената
и беше бестрашна и храбра,
во однос на преземањето ризици.
И токму во тој момент реков:
"Треба да бидеш уредник на твоја линија."
И, веднаш, реков да.
И тогаш се роди Вертиго .
Ми се допадна чувството што се добива од тој збор.
ИНОВАТИВНО - ОПАСНО - ПРОВОКАТИВНО ВЕРТИГО
Непријатно ти е.
Тоа е поврзано со страв од височина.
И целата работа со Вертиго е да се надминат тие стравови,
да се оди на тие темни места,
да се прифаќаат шансите и да се преземаат креативни ризици.
Имаше чувство во воздухот
дека тоа е посебно место
каде што треба креативно да се проширите и да ги поместите границите.
НЕВИДЛИВИТЕ ГРАНТ МОРИСОН СТИВ ЈОУЕЛ
Тоа беше одличен начин на работа.
Мислам да им се даде на луѓето можност да ја раскажат таа една приказна.
Што е она што секогаш сте...
Што е она што е најизразито кај вас?
Невидливите ја сменија историјата на стриповите.
Мислам, го создадоа првиот суперхерој дрег кралица.
За да имате ваков лик, ваква видливост
во средината на 1990-тите,
тоа е навистина извонредно.
Мислам дека ако има некој заеднички фактор
што се вклопува во она што е насловот Вертиго ,
што е стрип Вертиго ,
сите се занимаваат со...
човештвото...
во сите негови аспекти.
И жанрот всушност се користи како позадина
да раскажува приказни за непријатната страна на животот,
вознемирувачките делови од животот,
за луѓето од маргините.
Знаете, приказни за сите нас.
Навистина треба да и' честитате на Карен.
Тоа е нејзина уредничка визија
за стрипот да се сфати сериозно како медиум за раскажување, како и секој друг.
Дека стрипот може стори се'
и мора да му се дозволи да стори се'...
ГАРТ ЕНИС ПИСАТЕЛ, ПРОПОВЕДНИК
...да оди на која било територија
за која кој било писател или уметник смета дека е соодветно.
Приказните на Вертиго кои ги поминуваа границите
заземаа нов културен и пазарен потенцијал
и им требаше соодветен формат.
Си рековме еден на друг:
"Зошто да дозволиме да излезе стрип, а потоа да исчезне?
Како може стриповите да останат на полиците?
Како всушност стрипот да стигне до полиците?"
За да ги внесе стриповите во книжарниците,
компанијата се зафати со сосема нов жанр,
графичкиот роман,
со подолги раскази објавени во еден том.
Тоа беше потег што ќе ги исплатува дивидендите во следните години.
Помеѓу книгите со меки повези и графичките новели,
го претворивме издаваштвото да биде профитен центар.
Ги направивме стриповите трајни.
1993 година
До средината на 1990-тите, стриповите пораснаа,
но филмовите за стриповите беа закочени во минатото.
1979 година
Еден млад обожавател направи своја лична мисија да го промени тоа.
Сега, ако ви кажам денес
дека како дете во моите дваесетти,
влегов храбро и ги купив правата за Бетмен од ДиСи Комикс,
ќе речете: "Па, тоа е невозможно."
И во право сте. Денес, тоа не може да се случи.
Но, во тој момент во времето,
никој друг не ја сфати вредноста на овие ликови.
Во 1979 година, Услан се здружи со искусниот продуцент Бен Мелникер
и ги купи филмските права за Крстоносецот со качулка од ДиСи.
Ќе им биде потребна речиси една деценија за да почнат со снимање.
Бев одбиен од секое студио во Холивуд.
Тие викаа: "Ти си без памет. Не можеш да правиш сериозни филмови од стрипови.
Не можеш да правиш мрачни суперхерои."
Но, тогаш доаѓа Френк Милер и го прави Враќањето на Темниот витез .
И тоа ја ресетира имагинацијата на луѓето за Бетмен од Адам Вест
до модерниот, мрачен, комплексен одмаздник што го знаеме до ден-денес.
Целиот клуч беше Тим Бартон.
Режисерот Тим Бартон беше познат по неконвенционалните хитови
како Големата авантура на Пи-Ви,
не по акционите филмови.
Но, неговото емпатично сфаќање за Бетмен го убеди Услан.
Тим беше тој што рече:
"Ако сакаме да снимиме сериозен филм за Бетмен,
филмот не може да биде за Бетмен.
Овој филм мора да биде за Брус Вејн."
Бевме заинтересирани, не да ги истражуваме клише аспектите на стрипот...
ТИМ БАРТОН ФИЛМСКИ РЕЖИСЕР, БЕТМЕН
...туку да се обидеме да извлечеме малку повеќе од тоа.
Она за што бевме заинтересирани беше да покажеме херој кој има проблеми.
Тоа го прави почовечки.
Но, кога Бартон му ја додели главната улога на Мајкл Китон,
самодовербата на Услан се разниша.
Реков: "Тоа е одлично. Тоа е одлична шега".
Реков: "Сега можам да го видам постерот 'Господин Мама е Бетмен.'"
Сега, имаме мрачен и сериозен Бетмен.
А, Тим имаше објаснување.
"Работев со Мајкл Китон во Битлџус .
Можеме да создадеме портрет на Брус Вејн толку понесен, толку опседнат
до тој степен да биде психотичен..."
Сега што мислиш?
Мислиш дека сум квалификуван?
"Публиката ќе рече: 'Да.
Тој човек би одговарал. Тој човек би го направил тоа.'"
-...67, прва сцена. -Акција.
Бартон и неговиот дизајнерски тим создадоа замислен, скршен Готам,
полн со закани.
Бетмен од 1989 беше навистина мастер класа
од расположението до темнината.
Што гледате кога првпат го гледате Бетмен во тој филм?
Ја гледате силуетата на лилјак
кој доаѓа кај двајца кои штотуку ограбиле некого.
И тие двајца треба да бидат многу, многу уплашени.
-Што си ти? -Јас сум Бетмен.
Тие го одведоа Бетмен до неговите темни корени од стриповите.
Приказна за еден многу оштетен човек.
Ако сакате да се облечете како лилјак навечер
и да сеете страв во срцата на криминалците,
каков тип на личност е тоа?
Што го прави него да биде таков?
Брус Вејн има тенденција да биде доста затворен тип кој повремено полудува...
МАЈКЛ КИТОН АКТЕР, БЕТМЕН
...губи контрола одвреме-навреме.
Сега сакаш да полудиш? Ајде!
Ајде да полудиме.
Се' додека не станува Бетмен, а тогаш, чудно се контролира.
Извини.
Дали некогаш си танцувал со ѓаволот на бледа месечева светлина?
Тоа беше неверојатен, неверојатен момент во времето
за љубител на стрипови кој пораснал исмејуван,
гледајќи како ова се издигнува во статус на глобален блокбастер.
Толпата почна да се собира за време на викендот
во пресрет на големата филмска премиера што мораше да се одржи во две кина.
И реков: "Мислам дека она што го научив овде
е ако не им веруваш кога ќе ти кажат колку си лош,
само верувај во себе и во својата работа, ќе бидеш одличен."
Мислам дека Мајкл Китон го надмина она што го очекувате.
БОБ КЕЈН КО-КРЕАТОР, БЕТМЕН
Тој ќе биде новиот Бетмен, новиот бран на Бетмен од 1990-тите.
Бетмен од 1989 година не само што е најуспешниот филм таа година,
туку симболот со лилјакот е насекаде.
Не можеше да купите празни маици за печатење
затоа што секоја црна празна маичка е веќе наменета за некаде.
Фановите во Филаделфијака се редат за Бетмен фризури.
Цел каталог на сувенири од Бетмен.
Всушност, тука има дури и број 1-800-БЕТМЕН
за побрзо да ја добиете вашата стока.
Авантурите на Крстоносецот со качулка
одржуваат индустрија од 400 милиони долари,
која расте за 25% секоја година.
Бетманија ги катапултираше стриповите во новата деценија,
каде што наиде на сосема нов вид на фанови.
1990-тите беа многу претерани времиња во историјата на стриповите,
период на интерес исклучиво од "колекционери"
и "Колку ќе вреди овој стрип понатаму?"
"Дали го имате изданието со специјална торба и картичка?"
И на 27-та годишна Меѓународна конвенција за стрипови
во Сан Диего,
беше продаден стрип за 180 000 долари.
Не е баш важен стрипот.
Важно е само колку пари чини и колку пари вреди.
Ги купуваат за инвестиција. Забавата ја нема во тоа.
Потхранувајќи го лудилото, издавачите ги поттикнуваат своите врвни уметници
и произведуваат колекционерски еднократни изданија.
Имам слаба точка за стриповите од 1990-тите.
Во тоа време изгледаше навистина возбудливо...
ЏОЕЛ ЏОНС ПИСАТЕЛ/УМЕТНИК, ЖЕНА-МАЧКА
...затоа што се чинеше дека уметниците се рок-ѕвезди.
Многу од нив, никогаш не ги ни прочитав, само ги разгледував уметничките дела.
Џим Ли беше еден од уметниците суперѕвезди на Марвел.
Неговиот Икс-Мен бр.1 продаде осум милиони примероци,
Гинисов рекорд.
Бидејќи уметниците беа толку актуелни,
некои од уметниците сметаа дека не ни требаат писатели.
Зошто го делиме нашиот профит со писателите...
ЏИМ ЛИ ГЛАВЕН КРЕАТИВЕН ДИРЕКТОР, ДИСИ
...кога би можеле да смислиме исти такви приказни?
На почетокот на 1992 г.,
Ли и другите врвни уметници на Марвел дадоа отказ
и ги здружија силите за да ги формираат Имиџ Комикс.
Бевме шест, седум уметници, во зависност од верзијата.
Еден куп тврдоглави деца во нашите 20-ти.
И им кажувавме на корпорациите:
"Правете што сакате, нема да работиме за вас."
Во првите четири месеци од работењето,
новата компанија го турна ДиСи на третото место
за прв пат.
Со нивната репутација во ризик,
најстарите американски стрипови мораа да се вратат во центарот на вниманието.
Имавме итен состанок на кој ги примивме сите.
МАЈК КАРЛИН УРЕДНИК, СУПЕРМЕН
Сите писатели, сите уметници на четири изданија на Супермен ,
сите работеа кон заедничка цел.
Не се работи за вас.
Се работи за Супермен и она што мислиме дека е најдобро за Супермен.
На секој состанок што сме го имале, кога ќе заглавевме,
Џери Ордвеј ќе извикаше: "Ајде, едноставно, да го убиеме."
Па, тој тоа го кажа тој ден.
И реков: "Во ред, мудри момци.
Ако го убиеме, што ќе се случи тогаш?"
Кратки извадоци почнаа да се појавуваат од сите изданија на Супермен
во летото 1992 година.
Некој или нешто доаѓаше по Човекот од челик.
Човекот од челик се сретна со некој рамен на него?
Уредник од ДиСи Комикс вели дека Супермен ќе умре на 18 ноември.
Мајк Карлин вели дека ноемврискиот стрип
ќе ја прикаже смртта на маскираниот борец против криминалот
за време на борба за спас на Метрополис.
Добро. Јас сум фан против Супермен.
Не ми се допаѓа.
Тој е како извидник во споредба со другите суперхерои.
Ова го вели еден дечко кој има тетоважа на лошото момче, Џокер.
Тинејџерите од ова време претпочитаат понасилни ликови,
како Казнувачот, Вулверин, Војна на бесконечноста.
Со оглед на тоа што сите таму се антихерои,
а Супермен го нарекуваат извидник и несофистициран,
ние во основа рековме:
"Да му покажеме на светот
како би било ако го снема."
Оставајќи трага на уништување
и обезличени ликови од Лига на правдата по тој настан,
немезисот на Супермен се руши врз Метрополис
за финалниот натпревар.
Секоја недела нов стрип на Супермен доаѓа во продавниците.
Во последните пет недели се гради приказната за Судниот ден.
Убедливо најпродаваната книга во моментов.
Се распродаде за само неколку часа.
Весниците пишуваа едиторијали.
Обожавателите пишуваа писма.
СТОП! НЕ!
Сите велеа: "Како може да го убиете Супермен?"
А, јас реков: "Кога последен пат сте купиле стрип за Супермен ?"
"Пред 20, 30 години."
Реков: "Вие го убивте Супермен."
Ако не го наводнуваш цвеќето, тоа ќе умре.
Па, денес е денот кога Супермен ќе се сретне со непријатна судбина,
додека ДиСи Комикс издава три милиони копии од изданието Суден ден .
Дефинитивно е изненадувачки. Никогаш не би претпоставил дека ќе го убијат.
Тоа требаше да се случи одамна, всушност.
Затоа што тој не е во допир со реалниот свет.
Ќе плачам.
Тажен сум. Не сакам типот да си оди.
Човекот од челик се покажа ранлив
како и обичните смртници кои се огледуваа на него повеќе од половина век.
Супермен почина во средата.
ДиСи продаде над шест милиони примероци од изданието број 75,
вклучувајќи и колекционерско издание обвиткано со платина
и неколку луксузни варијанти.
Во следните четири месеци,
сите четири изданија на Супермен престанаа со работа.
Не брзо потоа, тие велат: "Еј, што можеме да направиме со Бетмен?
Ајде да му го скршиме грбот.
Ајде да го внесеме Бејн, да го наполниме со отров."
Некако како Леброн Џејмс, само бум.
Како што колекционерскиот пазар беше понатпреварувачки,
ДиСи, Марвел и Имиџ ги зголемија сексот и насилството
во жестока конкуренција за внимание и долари.
Немаше многу добро наспроти зло.
Повеќе беше како секој стрип да е натпревар во борење
и како можеме да го направиме секое издание побезобразно од претходното?
Мене лично не ми одговараше ова,
ниту на Алекс Рос.
Уметникот Алекс Рос и писателот Марк Вејд
дојдоа во ДиСи со комплементарни таленти
и заедничко верување во она за што се залагаат суперхероите.
СЕГАШНОСТ
На околу четири или пет години
првпат се запознав со суперхероите.
Ми се допадна олицетворението
на она што требаше да биде Супермен...
сите добри и сите силни нешта во еднаква мерка.
Секој друг лик беше помалку моќен од овој човек...
АЛЕКС РОС УМЕТНИК, ОНОЈ СВЕТ
...кој би можел ефикасно да дејствува со неговата волја.
Алекс и јас не бевме заинтересирани за цинични ликови
и цинични, мрачни стрипови.
Бев заинтересиран за овие ликови како надежни.
Бев заинтересиран за овие ликови како позитивни.
Бев заинтересиран за овие ликови како нешто на кое можеш да се огледаш.
И да земеме нов изглед и свеж изглед
на она што овие ликови го нудат.
ОНОЈ СВЕТ
Во летото 1996 г.,
Рос и Вејд го издадоа првото издание на Оној свет,
ресетирајќи го митот за Супермен
во кој Човекот од челик никогаш не умрел,
туку отишол во доброволен егзил,
оставајќи ја Америка во грижа на помлада,
понасилна раса на суперхерои.
Кога нивната внатрешна пресметка носи хаос,
Супермен мора да се врати за да го врати редот.
И во тој момент пропадна целата стрип индустрија.
Добив известување дека секој контакт што го имам во Марвел е отпуштен.
Марвел прогласи банкрот.
Луѓето сфатија дека не можат да продолжат да ги продаваат овие книги
на непостоечки клиенти
и индустријата навистина пропадна
и многу помали компании заминаа.
ПАДОТ НА СТРИПОВИТЕ
ИЗДАВАЧИТЕ НА СТРИПОВИ НЕ СЕ СМЕАТ КАКО ШТО ПРОДАЖБАТА ПАЃА
Кога го достигнаа дното на колекционерскиот пазар,
Вертиго се' уште стоеше затоа што луѓето не ги собираа.
Тие всушност ги читаа.
Со нестабилното движење на индустријата,
Рос и Вејд работеа да ја завршат приказната
за која црпеа инспирација од нивните сопствени животи.
Искрено, првата намера на Оној свет ми беше да насликам стрип серија
со ликовите на ДиСи како се дружат со татко ми.
Норман Мекеј, кој е наратор на нашата приказна,
тоа е таткото на Алекс.
Татко ми беше свештеник.
И има некој хуманитарен аспект на таа работа што сакав да ја вградам.
Таткото на Рос служи како замена за обичните луѓе
и морален компас за суперлуѓето.
Кога ќе пропадне планот на Супермен да ги задржи непријателските суперхерои,
Армијата на САД започнува нуклеарен удар за да ги елиминира.
Бесен, Супермен се одмаздува.
Но, Мекеј го спречува со прекор.
На обичните луѓе им треба збор во сопствениот живот
и нема да имаат доверба во суперсилата,
освен ако не се усогласат со еднаква воздржаност и мудрост.
Зборовите на Мекеј го погодуваат Супермен и тој дава ветување.
"Проблемите со кои се соочуваме се' уште постојат.
Нема да ги решиме за вас.
Ќе ги решиме заедно со вас."
Тоа е она што го прави Супермен Супермен.
Најголемата суперсила на Супермен
не е дека може да лета или дека може да крене кола.
Тоа е дека со способноста да направи што било,
да земе што сака, да има што сака,
тој е несебичен надвор од разумот.
Тој никогаш нема да се стави себеси, ниту своите потреби и желби
пред некој друг.
Тоа е неверојатна супермоќ.
Преку сите маани на човечките суштества,
ние всушност создадовме ликови кои се без недостатоци.
Тоа на некој начин ги прави луѓето подобри од Бога.
Бог може да направи само паднато човештво.
Ние направивме суштества подобри од нас.
Тоа е некако кул.
Тоа покажува имагинативен објект
на кој треба да се потпираме малку повеќе
и да се обиеме да бидеме такви.
Имаме капацитет. Го изградивме Супермен. Го направивме Супермен.
Супермен може да го реши секој проблем, како и да го примениме тоа.
Додека бизнисот со стрипови се бореше повторно да се издигне од пепелта,
спасот би дошол од хор на нечуени гласови.
Кога ликовите постојат 80-и-нешто години,
може да следите два начина.
Еден од нив е да сте многу традиционални во вашиот пристап
или можете да зацртате поинаков пат,
што е всушност да се обидете да го револуционизирате универзумот.
За да се сменат работите,
внесете различни гласови зад сцената за да создадете приказни.
Треба постојано да вметнувате живот во овие ликови.
Бидејќи како што постојано велам, тоа не се ликовите,
туку се креаторите.
Па, можеме да размислуваме за тие рани приказни
и да внесуваме различен живот во нив.
И поради тоа, имам надеж.
Тоа ми дава надеж дека приказната може да се промени.
Стриповите се соништата и аспирациите на човечките суштества.
Затоа ги сакаме стриповите.
Мислиме дека можеби доколку се појават условите,
ние ќе бидеме хероите на моментот.
ПОСВЕТЕНО НА
НИЛ АДАМС 1941-2022 ЏОРЏ ПЕРЕЗ 1954-2022
Преведено од: Драгана Јанкова